Nordhaug beste norske i Polen
Tinkoff-rytteren fortsatte suksessen etter at han vant klatretrøya i Tour de France sist måned. Han vant både femte og sjette etappe i Polen rundt og hadde ikke problemer med å beholde ledelsen da rittet ble avsluttet med 25 kilometer tempo i Krakow lørdag. Til slutt vant Majka med åtte sekunders margin. Belgieren Kristof Vandewalle vant tempoetappen med tiden 29.18. Han var tre sekunder foran Adriano Malori og ti foran Stephen Cummings. Majka endte 43 sekunder bak Vandewalle. Han tapte 14 sekunder til sin nærmeste utfordrer om sammenlagtseieren, Jon Izaguirre fra Movistar-laget, men slo spanjolen sammenlagt med åtte sekunder. Fra Izaguirre til treer Beñat Intxausti skilte det til slutt 22 sekunder.Lars Petter Nordhaug fullførte Polen rundt som beste norske rytter på 45.-plass. Tempo er ikke Belkin-rytterens sterkeste side, og han noterte 98. beste tid lørdag. Nordhaug ble nummer tre i rittets klatrekonkurranse bak hjemmeyndlingen Maciej Paterski og russeren Sergej Lagutin. Beste nordmann på siste etappe var Vegard Breen (Lotto) med sin 34.-plass. Edvald Boasson Hagen (Sky) ble nummer 46. I sammendraget endte Hagen på 61.-plass og Breen på 71.-plass. Thor Hushovd brøt rittet under fredagens sjette etappe.
Rafal Majka beholdt ledelsen på den avsluttende tempoetappen i Polen rundt og vant på hjemmebane. Lars Petter Nordhaug ble beste nordmann i rittet.